OpenLLM-France/wikimedia huggingface dataset:
# Flores (Buenos Aires)

Flores Buenos Airesko (Argentina) Hiri Autonomoko auzo ofiziala da, 7. Komunan kokatua. Gaona, Coronel Apoliano de Figueroa, Donato Álvarez, Curapaligüe, Directorio, Castañares, Curapaligüe, Camilo Torres eta Tenorio, Riestra, Perito Moreno, Castañares, Lacarra, Luis Dellepiane, Portela eta Cuenca kaleek eta 25 de Mayo autobideak mugatuta dago. Villa Santa Rita eta Villa Mitre auzoek mugatzen dute iparraldetik, Caballito eta Parque Chacabuco auzoek ekialdetik, Nueva Pompeya eta Villa Soldati auzoek hegoaldetik eta Parque Avellaneda eta Floresta auzoek mendebaldetik.
8,6 km²-ko azalera du, eta 142.695 biztanle inguru 2001eko erroldaren arabera. Biztanle-dentsitatea 16.592,4 bizt/km² da.

## Erreferentziak

* ↑ Gobierno de la Ciudad de Buenos Aires. Límites de Flores. .
* ↑ Gobierno de la Ciudad de Buenos Aires. Población de Flores. .

## kanpo estekak

* Datuak: Q643907
* Multimedia: Flores, Buenos Aires / Q643907
# Flores (Guatemala)

Flores Guatemalako iparraldean dagoen Petén departamenduko hiriburua da. Alde zaharra Petén Itzá aintzirako uharte txiki batean dago. Udalerriak 3.148 km²ko eremua du eta 2010ean 53.900 biztanle zituen.

## Erreferentziak

* ↑ Cifras para el desarrollo humano: Petén PNUD Guatemala. Issuu.com

## Kanpo estekak

* Datuak: Q679383
* Multimedia: Flores, Guatemala / Q679383
# Flores (uhartea)

Flores izenekoa, Sondako uharte txikietako bat da, Indonesiako Java uhartetik ekialdetik mendebaldera hedatzen den uhartedi bat. Sumbawa eta Komodotik ekialdera dago, eta Lomblen eta Alor uharteditik mendebaldera. Hego-ekialdean, Timor dago. Hegoaldean, Sumbako itsasartetik harago, Sumba dago, eta, iparraldean, Floresko itsasotik harago, Sulawesi.

## Administrazioa

Flores uhartea, Indonesiako Nusa Tenggara Timur probintzian dago. "Erregentziak" bezala ezagutzen diren bost barrutitan banatua dago. Ekialdetik mendebaldera, Manggarai, Ngada, Ende, Sikka eta Flores Timur dira.

## Landaretza eta animaliak

Flores uharteko mendebaldeko kostaldea, Komodo uhartearekin batera, Komodoko dragoia egoera naturalean aurki daitekeen toki urrietako bat da. Antzina, musker handi hau, gizakia uhartera iritsi eta gutxira desagertu ziren xagu erraldoiez eta Stegodon generoko elefante nanoez elikatzen zen. Gizakiak Komodoko dragoiek ehizatzen dituzten basatitutako bufaloak, oreinak, basurdeak eta tximinoak sartu zituen. Ugariak dira, baita ere, hegazti, saguzar, suge eta anfibioak.
2003ko irailean, Liang Buako leizean, uhartearen mendebaldean hominido espezie bat aurkitu zen. Ordutik, aurkikuntza, "Floresko gizakia" (Homo floresiensis) bezala ezagutu da. Dirudienez, Homo erectusaren bertsio txikiago bat da, 100-110 zentimetroko altuerakoa. Dirudienez, duela 18.000 urte edo gutxiagora arte existitu zen.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q148440
* Multimedia: Flores, Indonesia / Q148440
# Florentzio Basaldua

Florentzio Basaldua Elodingotia (Bilbo, Bizkaia, 1853ko otsailaren 23a – Rawson, Argentina, 1932ko maiatzaren 30a) ingeniaria, idazlea, historialaria, bidaiaria, abenturazalea eta geodesta izan zen. Basalduak euskaldunen eta euskararen jatorriari buruz ikertzeko sekulako grina izan zuen.

## Bizitza

Gerardo Basaldua zuen aita, eta Manuela Elodingoitiaren ama. Jada haurra zenetik Río de la Platari buruzko kontakizunak entzunda, 15 urte besterik ez zuela Euskal Herritik Ameriketara emigratu zuen.
1868an Montevideora iritsi zen, eta denboraldi labur batez Uruguain egon ondoren Argentinara joan zen. 20 urterekin Brasilgo hegoaldean, Gran Chacon eta Bolivian barna bidaiatu zuen.
1897an Julio Argentino Roca presidenteari Argentinan ezartzeko asmoa zuen Euskal Berri izeneko etorkin euskaldunen koloniaren mapa bat proposatu zion, Argentinara joandako euskaldunen proiektu politiko handia, alegia herrialde hartan galestarrek ezarri zuten antzeko Y Wladfa («kolonia») izeneko koloniaren antzekoa.

## Idazlanak

* Erné: leyenda kantabro-americana. 1893, Imprenta de La Nación.
* Contribución al estudio de la prehistoria é historia de la nación euskalduna. 1900, Compañía sud-americana de billetes de banco.
* Pasado, presente, porvenir del territorio nacional de Misiones. 1901.

## Erreferentziak

* ↑ (Gaztelaniaz) Blasco, Roge.. «Florentzio Balsadua y el proyecto de creación de Euskal-Berri en la Patagonia argentina.» El blog de Roge (Noiz kontsultatua: 2017-12-10).
* ↑ Patxi Gaztelumendi: «Kepta Altonaga: "Argentinara joandako euskaldunek oso proiektu politiko serioa zeukaten"», Naiz, 2017ko ekainaren 6a.

## Kanpo estekak

* "Florentzio Basaldua, Euskal Herri berria Ameriketan sortu nahi izan zuen bilbotarra", Hektor Ortega, Gomutan liburutik hartutako testua, Bilbao aldizkaria, 2022ko martxoa, 42. or.
* (Gaztelaniaz):Florentzio Basalduaren idazlanak irakurgai (Gaztelaniaz)
* Datuak: Q15731255
# Florenville

Florenville, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 5.483 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q713300
* Multimedia: Florenville / Q713300
# Florentzio Axpe

Florentzio Axpe Bustindui (Soraluze, Gipuzkoa, 1871ko azaroaren 7a – Beasain, Gipuzkoa, 1957ko apirilaren 17a) euskal apaiza izan zen.
Haurtzaroko ikastaroak jaioterrian egin zituen, lanbide eskolara aldatu eta handik apaizgaitegira joan zen apaiz ikasketak egitera.
Errioxa, Zarautz eta Deban egin zituen apaiz lanak.
1898an 27 urte zituela apaiztu eta Beasaina izendatu zuten. 1924ko otsailaren 5ean Beasaingo erretore-kargua hartu zuen, egun bertan plazako eskola berriak eta Udaletxe berria inauguratu zituelarik. Mateo Muxika Urrestarazu Doktoreak, Iruñeko Apezpiku izendatu berriak, bedeinkatu zituen.
1948ko martxoaren 28an, Beasainen apaiztu zeneko urrezko ezteiak ospatu zituenean, Udalak herriko Semeorde izendatu zuen aho batez.
Gaitz neketsu baten ondoren, Beasainen hil zen 1957ko apirilaren 17an (Asteazken Santu egunez). "Ordu oneko" hamabi meza emanez hileta nagusia ospatu ostean, eta segizioak eliz-eta herri-agintariak agurtu eta gero, gorpua Debako hilerrira eraman zuten, eta han familiaren hilobian ehortzi zuten.
Historia zen haren zaletasunetako bat, bere oroimenean era guztietako gertaeren hainbat eta hainbat data gordetzen baitzituen. Gazte-gaztetan marrazketa ikasi zuen, eta ia bizitza osoan zehar marraztu zuen. Artista bikaina zen lumatxoz marrazten, eta oso gogokoa zuen, eskopeta-baskuletan ikusi ohi diren miniaturazko ehiza-marrazkiak Txinako tintaz egitea. Urte askotan, azterketa garaian, bere jaioterrira joan ohi zen ikasgai honetako azterketen epaimahaikide.
# Fermio

Fermioa elementu kimiko sintetiko bat da, Fm ikurra eta 100 zenbaki atomikoa dituena. Aktinidoen serieko elementu transuranido metaliko oso erradioaktiboa da. Plutonioa neutroiz bonbardatu ostean sortzen da. Izena Enrico Fermiri zor dio.

## Ezaugarri nagusiak

Orain arte fermio-kantitate urria ekoiztu ahal izan da. Bere propietate kimikoak gutxi ezagutzen dira. (III) oxidazio-egoera da ur-disoluzioetan existi daitekeen bakarra. $^{254}$Fm isotopoa eta hura baino astunagoak sintetizatzeko, elementu arinagoak (batez ere uranioa eta plutonioa) neutroiz biziki bonbardatu behar dira. Leherketa termonuklearretan baldintza horiek existitzen dira, eta laboratorioan ere errepikatu ahal izan dira, esaterako Estatu Batuetako Oak Ridge National Laboratory-ko fluxu handiko isotopo erreaktorean. Nobelioaren sintesia ere $^{250}$Fm kimikoki identifikatu zenean lortu zen. Fermioak ez dauka inolako erabilerarik, oinarrizko ikerketa ez bada.

## Kanpo estekak

* Datuak: Q1896
* Multimedia: Fermium / Q1896
# Fermo

Fermo Italiako udalerri bat da. Fermoko probintzian kokatuta dago, Markak eskualdean. 35.789 biztanle ditu, 124,53 kilometro koadroko azaleran banatuta.

## Mugakideak

Fermok honako udalerri hauekin egiten du muga:
Belmonte Piceno Grottazzolina Magliano di Tenna Massa Fermana Mogliano Montegiorgio Ponzano di Fermo Porto San Giorgio Rapagnano Torre San Patrizio Altidona Francavilla d'Ete Lapedona Monte Urano Monterubbiano Porto Sant'Elpidio Sant'Elpidio a Mare

## Kanpo estekak

* Datuak: Q13139
* Multimedia: Fermo / Q13139
# Fermin Matxinbarrena

Fermin Matxinbarrena Etxabe (Donostia, 1835eko uztailaren 4a - ib., 1897ko ekainaren 1a) gipuzkoar politikari eta enpresaburua izan zen. 1860ko hamarkadan zinegotzi liberala, Frantzian erbesteratu zen. Jaioterriko alkatea izan zen 1869 eta 1873 artean. Hainbat enpresa sortu zituen, tartean Machimbarrena Hermanos edota Donostiako Tranbia Konpainia. Euskal-Erria aldizkarian idatzi zuen.
# Fermiren paradoxa

Fermiren paradoxak agerian jartzen du kontraesan nabari bat: alde batetik, Unibertsoan oso aurreratuak diren zibilizazioen ustezko kopuru handia, hainbat hipotesiren arabera, eta bestetik zibilizazio horien seinaleen eza, orain arte Unibertsoan ezagutzen den zibilizazio bakarra Lurrekoa baita.
Unibertsoaren adinak eta gure galaxian dagoen izar kopuru handiak, Drakeren ekuazioaren arabera, Lurretik kanpoko balizko biziak ez lukeela oso bitxia izan beharko adierazten du. Zergatik ez dugu jaso inongo ebidentziarik (espazio-zundak edo espazio-ontziak, irrati-seinaleak, etab.) ustezko zibilizazio horiengandik? Hori izan zen Enrico Fermi fisikariak bere buruari egin zion galdera.
Fermiren paradoxak honako hau dio:
"Unibertsoan teknikoki oso aurreratuak diren zibilizazioen ustezko ugaritasuna eta uste horrek duen ebidentzien eza ez datoz bat. Hiruretako bat: edo hasierako premisa ez da zuzena (eta bizi adimentsua uste baino urriagoa da), edo gure gaurko behaketak osatugabeak dira (eta oraindik ez ditugu antzeman), edo gure ikerketa metodoak okerrak dira (ez baikara adierazle egokiak bilatzen ari)"
Fermik berak erantzun bat bilatu zuen bere paradoxa argitzeko. Bere ustez, gure galaxian egon zitezkeen balizko zibilizazio aurreratuek haien auto-suntsiketa burutzeko teknologia garatu zezaketen, gure zibilizazioak egin duen moduan. Lurretik kanpoko zibilizazioen ebidentzien ezak, hain zuzen ere, Fermiren hipotesi ezkor horrek azalduko luke.

## Kanpo estekak

* Datuak: Q33580
* Multimedia: Fermi paradox / Q33580
# Fermin Mihura

Fermin Mihura Elosegi (Azkaine, Lapurdi, 1946ko apirilaren 6a - 2013ko irailaren 30a) Etxeko eta lagunarteko giroaren eraginez hasi zen bertsutan eta Jean Louis Harinordoki "Laka"k bultzatu zuen plazara. Iparraldeko Mattin eta Xalbador eta Jon Lopategi bizkaitarra ukan ditu eredu. Zazpi aldiz parte hartu du Nafarroako txapelketetan. Bospasei urtez Bertsularien Lagunak elkarteburu izan zen.

## Erreferentziak

* ↑ Fermin MIHURA — Euskal kultur erakundea. (Noiz kontsultatua: 2017-03-21).
* Datuak: Q28975167
# Fermin Mundaka

Fermin Antonio Mundaka Maretxaga (gaztelaniaz: Fermín de Mundaca) (Bermeo, 1825eko urriaren 11 – Mérida, 1880) pirata, esploratzailea, mertzenarioa, esklabo-trafikatzailea, Mexikoko Quintana Roo estatuan dagoen Isla Mujeresen babesa hartu zuen. Bertan bere etxaldea, Hacienda Mundaca, eta hilobia, hutsik, gordetzen dira oraindik-orain.

## Biografia

Dirudienez arkitektura eta nabigazio ikasketak egin zituen. Mexiko aldean berari buruzko lehenengo informazioak esklabo-trafikoarekin daude lotuta; dirudienez maia herritarrak eta afrikarrak esklabo bezala Kubara eramaten zituen, hango sail handietan lan egiteko. Justiziarekin arazoak izan zituen eta 1855 inguruan Isla Mujeresen ezkutatu zen. Dena dela, Yucatángo gobernuarekin oso harreman onak omen zituen. Oso aberatsa zen eta uhartean "Vista Alegre" etxaldea sortu zuen, gaur egun Hacienda Mundaca bezala ezagututa. Bertan idazkun batzuk irakur zitezkeen: Nautíco y piloto, el fomentador Fermín Antonio de Mundaca y Marecheaga edo El árbol de Guernica. Estas obras las hizo el fomentador natural de la provincia de Vizcaya, de la villa de Bermeo. Ia uharte erdia erosi zuen, %40a, tartean lur emankorrenak. Oso ospe berezia zuen: antza denez beti zebilen lanean eta jendearekin oso harreman gutxi zituen. Uhartean ere eraikin desberdinak altxatu zituen, eskulturak eta lorategiak. Uharteko hilerrian ere bere izena duen hilobia dago baina hutsik: gaixotu zenean lagun batek Méridara eraman zuen eta han hil egin zen.

## Kondaira

Fermin Mundakarekin lotuta maitasunezko historia esaten da. Dirudienez, 1862an, gerra zibilak zirela eta, uhartean bertan babesa hartu zuen hamabost urteko neska eder bat ezagutu zuen, Martiniana Gómez Pantoja "La Trigueña" (Gari kolorekoa) Fermin baino gazteago zen beste gizon batekin maitemindu zen eta Mundaka bakardadean gelditu zen. Haren oroimenez, hilerrian bere hilobi propioa egin zuenean, hitz hauek jarri zituen: Como usted es, era. Pues soy, usted será.
Uhartean Mundakari buruzko kondairak kontatzen dira, esaterako haren etxaldean ezkutatzen den altxorrarena. Urtean behin uhartearen haurrak hori bilatzeko biltzen dira. La Trigueñari, bestetik, herrian, eskultura bat eskaini diote,

## Galeria

* Hacienda Mundakaren erorkinak.
* Hacienda Mundakaren eraikin nagusia.
* Hacienda Mundakaren putzu bat.
* Fermin Mundakaren hilobia hilerrian. Hutsik dago.
* Piraten ikurra hilobian.

## Kanpo loturak

* (Gaztelaniaz):El Paísen artikulua, 2003-X-19.
* (Gaztelaniaz):Fidel Villanueva Madridek prestatutako biografia.
* (Ingelesez):Hacienda Mundacari buruzko bideoa You Tuben.
* Datuak: Q8961240
# Fermioi

Fermioia spin erdi-osoa (1/2, 3/2,...) duen bi partikula motetako bat da. Izena Enrico Fermi zientzialari italiarrari ohore egiten dio.

## Oinarrizko fermioiak

Oinarrizko fermioiak bi taldetan sailkatzen dira:
* Quarkak: nukleo atomikoaren partikulak osatzen dituztenak eta elkarrekintza nuklear bortitzak jasateko gai dira.
* Leptoiak: haien artean elektroiak eta elkarrekintza elektroahulak jasaten dituztenak daude.
Materia arrunta fermioiez osatua dago eta ia materiaren masa guztia horien ondorio da. Atomoak protoi, neutroi (biak quarkez osatuak) eta elektroiez (leptoiez osatuak) eginak daude.
Horrez gain, oinarrizko fermioiak beste bi taldetan sailka daitezke:
* Majoranaren fermioiak
* Diracen fermioiak

## Kanpo estekak

* Datuak: Q44363
* Multimedia: Fermions / Q44363
# Framlingham gaztelua

Framlingham gaztelua, ingelesez: Framlingham Castle, Ingalaterrako ekialdean dagoen gaztelu bat da, Suffolk konderriko Framlingham udalerrian.
1148an normandiarrek eraiki zuten, Ingalaterrako normandiar konkistaren ondoren.
1173-1774ko Matxinadan zehar Henrike II.a Ingalaterrakoak bereganatu eta suntsitu zuen. Ondoren, Roger Bigod, Norfolkeko dukeak, berreraikiz.
* Datuak: Q2524183
* Multimedia: Framlingham Castle / Q2524183
# Frammersbach

Frammersbach Alemaniako udalerria da. Bavaria estatuan kokatuta dago, [[Main-Spessart (barrutia)|Main-Spessart]] barrutian. 2014an 4.507 biztanle zituen 19,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503743
* Multimedia: Frammersbach / Q503743
# Frampol udalerria

Frampol ( (Audio·info)) Poloniako Lublingo voivoderriko landa-hiri udalerri bat da, Biłgoraj barrutian kokatuta. 107,6 km²ko azalera du eta 2017ko datuen arabera 6217 biztanle zituen.

## Kanpo estekak

* Datuak: Q1996688
ieaLublingo voivoderriko udalerriak :
# Frampton (Quebec)

Frampton Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen La Nouvelle-Beauce konderriko eskualde udalerria da.. 2011ko zentsoaren arabera 1,393 biztanle zituen 151.43 kilometro koadroko azaleran.

## Kanpo estekak

* Datuak: Q770970
* Multimedia: Frampton, Quebec / Q770970
# Framingham (Massachusetts)

Framingham Ingalaterra Berriko herri bat da, Middlesex, Ameriketako Estatu Batuetako Massachusetts estatuan. Azken zentsuaren arabera 72.362 biztanle zituen.

## Kanpo estekak

* Datuak: Q988568
* Multimedia: Framingham, Massachusetts / Q988568
# Frampton (Vale of Glamorgan)

Frampton, Galesko herrixka bat da, Vale of Glamorgan konderrian.

## Kanpo estekak

* Datuak: Q23675376
* Multimedia: Frampton, Vale of Glamorgan / Q23675376
# Frampton Cotterell

Frampton Cotterell, Ingalaterrako mendebaldean dagoen udalerri bat da, Gloucestershire konderrian.
2021ean 7.162 biztanle zituen.
* Datuak: Q431822
* Multimedia: Frampton Cotterell / Q431822
# Framlingham

Framlingham, Ingalaterrako ekialdean dagoen udalerri bat da, Suffolk konderrian.
2019an 4.016 biztanle zituen.

## Leku nabarmenak

* Framlingham gaztelua
* Datuak: Q616587
* Multimedia: Framlingham / Q616587
# Framont

Framont Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 192 biztanle zituen.

## Demografia
### Biztanleria

2007an Framont udalerrian erroldatutako biztanleak 192 ziren. Familiak 78 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 31 seme-alabarik gabeko familiak ziren eta 27 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 102 etxebizitza zeuden, 82 familiaren etxebizitza nagusia ziren, 11 bigarren erresidentzia ziren eta 8 hutsik zeuden. 99 etxeak ziren eta 3 apartamentuak ziren. 82 etxebizitza nagusietatik 72 bere jabearen bizilekua ziren eta 10 alokairuan okupaturik zeuden; 1ek bi gela zituen, 7 etxek hiru zituzten, 20 etxek lau zituzten eta 55 etxek bost zituzten. 65 etxek euren parking plaza propioa zuten azpian. 31 etxetan ibilgailu bat zegoen eta 44 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Framont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 8 |
| 8 | 85-89 | 0 |
| 0 | 80-84 | 0 |
| 4 | 75-79 | 4 |
| 12 | 70-74 | 0 |
| 4 | 65-69 | 8 |
| 8 | 60-64 | 8 |
| 4 | 55-59 | 0 |
| 4 | 50-54 | 8 |
| 4 | 45-49 | 0 |
| 8 | 40-44 | 16 |
| 4 | 35-39 | 0 |
| 8 | 30-34 | 0 |
| 16 | 25-29 | 20 |
| 4 | 20-24 | 0 |
| 8 | 15-19 | 8 |
| 16 | 10-14 | 0 |
| 8 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 108 ziren, horien artean 82 aktiboak ziren eta 26 inaktiboak ziren. 82 pertsona aktiboetatik 78 lanean zeuden (46 gizon eta 32 emakume) eta 4 langabezian zeuden (2 gizon eta 2 emakume). 26 pertsona inaktiboetatik 6 erretiraturik zeuden, 7 ikasten zeuden eta 13 "bestelako inaktibo" gisa sailkaturik zeuden.

### Diru sarrerak

2009an Framont udalerrian 82 unitate fiskal zeuden, 187 pertsonek osaturik. Pertsona bakoitzeko diru-sarrera fiskalaren mediana urteko 15.817 euro zen.

### Ekonomia jarduerak

2007an zeuden 6 komertzioetatik, 1 janari enpresa zen, 3 garraio enpresak ziren eta 2 zerbitzu enpresak ziren.
2000. urtean Framont udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q832453
* Multimedia: Framont (Haute-Saône) / Q832453
# Fairfield (Tennessee)

Fairfield Ameriketako Estatu Batuetako erroldak esleitutako leku bat da. Sumner konderrian dago, Tennessee estatuan. 141 biztanle ditu, 2,567852 kilometro koadroko azaleran banatuta.

## Ikus, gainera

* Sumner konderria

## Kanpo estekak

* Datuak: Q868960
# Fairfield (Utah)

Fairfield Ameriketako Estatu Batuetako inkorporatutako herri bat da. Utah konderrian kokatuta dago, Utah estatuan. 160 biztanle ditu, 67,675298 kilometro koadroko azaleran banatuta.

## Ikus, gainera

* Utah konderrian

## Kanpo estekak

* Datuak: Q483448
* Multimedia: Fairfield, Utah / Q483448
# Fairfield (Pennsylvania)

Fairfield Pennsylvaniako borough bat da. Adams konderrian kokatua dago. 2010ean 507 biztanle zituen, 1,74 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q1130738
* Multimedia: Fairfield, Pennsylvania / Q1130738
# Fairfield (Washington)

Fairfield Ameriketako Estatu Batuetako inkorporatutako herri bat da. Spokane konderrian dago, Washington estatuan. 589 biztanle ditu, 1,591878 kilometro koadroko azaleran banatuta.

## Ikus, gainera

* Spokane konderrian

## Kanpo estekak

* Datuak: Q1507983
* Multimedia: Fairfield, Washington / Q1507983
# Fairfield Bay (Arkansas)

Fairfield Bay Arkansasko hiri bat da. Van Buren konderrian kokatua dago. 2010ean 2.338 biztanle zituen, 39 kilometro koadrotan banatuta.

## Ikus, gainera

* Van Buren konderria

## Kanpo estekak

* Datuak: Q79643
# Fairfield (Texas)

Fairfield Texasko hiri bat da. Freestone konderrian kokatua dago. 2010ean 2.951 biztanle zituen, 14,14 kilometro koadrotan banatuta.

## Ikus, gainera

* Freestone konderria

## Kanpo estekak

* Datuak: Q973970
* Multimedia: Fairfield, Texas / Q973970
# Fairfield (Vermont)

Fairfield Vermont estatubatuar estatuko Franklin konderrian dagoen herria da. 2010. urtean 1.891 biztanle zituen eta 10,65 pertsona/km²-ko dentsitatea.

## Kanpo estekak

* Datuak: Q1393235
* Multimedia: Fairfield, Vermont / Q1393235
# Fairfield Beach (Ohio)

Fairfield Beach Ameriketako Estatu Batuetako erroldak esleitutako leku bat da. Fairfield konderrian dago, Ohio estatuan. 1.267 biztanle ditu, 2,529681 kilometro koadroko azaleran banatuta.

## Ikus, gainera

* Fairfield konderria

## Kanpo estekak

* Datuak: Q3280491
# Fairfield Glade (Tennessee)

Fairfield Glade Ameriketako Estatu Batuetako erroldak esleitutako leku bat da. Cumberland konderrian dago, Tennessee estatuan. 9.152 biztanle ditu, 60,8048 kilometro koadroko azaleran banatuta.

## Ikus, gainera

* Cumberland konderria

## Kanpo estekak

* Datuak: Q2037064
# Fairfield Harbour (Ipar Carolina)

Fairfield Harbour Ameriketako Estatu Batuetako erroldak esleitutako leku bat da. Craven konderrian dago, Ipar Carolina estatuan. 2.767 biztanle ditu, 12,083333 kilometro koadroko azaleran banatuta.

## Ikus, gainera

* Craven konderria

## Kanpo estekak

* Datuak: Q2023362
# Finlandiako udalerriak

Finlandiako udalerriak (finlandieraz: kunta), udalerriak estatuaren barnean duten kontrola errespresentatzen dute. Hauek, zergak kontrolatzen dituzte, zerbitzu publikoen bi herenak (hezkuntza, osasuna, ura, kaleak...) eta ez dira segurtasunaz arduratzen, estatuarekin daukaten erlazio bakarra, hauek emandako diru laguntzak eta parlamentuan adostutako legeak betetzea da. Herriak batzen dituzten kontseiluak daude, non herri bakoitzak bere ordezkariak aukeratzen dituen (biztanleriaren kopuruarekiko) eta bertan inguruko herriei dagozkien arazoak eztabaidatzen dituzte. Kontseilu hauek ez dute estatuarekin zerikusirik eta bakarrik hautesleak poztea dute erantzukizun.
2007aren hasieran argitu zenez, Finlandiak 416 udalerri eta 113 hiri dauzka. 19 udalerrik suediera dute hizkuntza nagusia (16 Åland uharteetan). Finlandiar hiri eta udalerriak desberdintzeko Hamina hiria dugu muga, 21.720 biztanlerekin. Udalerri bakoitzak, bere historia erakutsi edota bertako familia garrantzitsu baten armarria dauka zigilu bezala. Udalerriak gobernatzeko modua aldatuko dela iragarri du Finlandiako gobernuak, izan ere hainbat udalerri txiki diru-eza dela eta biztanleak galdu eta desagertzen ari dira.
Helsinki Handia, Helsinki eta honen inguruan aurkitzen diren hainbat herri bateratuta deitzeko erabiltzen den izena da. Herri hauek, Helsinkiren kanpoko auzo bezala dei genitzazke, eta urte hauetan hauen biztanleria %100 inguru hazi da.

## Kanpo estekak

* Datuak: Q856076
* Multimedia: Municipalities in Finland / Q856076